**KOKKULEPE ÜÜRILEPINGU NR KPJ-4/2021-171**

**LÕPETAMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Eesti Vabariik Tallinna Vangla kaudu**, registrikood 70001113,asukoht Linnaaru tee 5, Soodevahe küla, Rae vald, Harjumaa 75322 (edaspidi nimetatud **üürnik**), mida esindab põhimääruse alusel vanglateenistuse haldusosakonna juhataja Risto Lindeberg,

edaspidi eraldi või ühiselt nimetatud **pool**või **pooled**,

võttes arvesse, et:

1. poolte vahel on 30.06.2022 sõlmitud üürileping nr KPJ-4/2021-171 (edaspidi nimetatud **leping**), mille kohaselt on üürnikul õigus kasutada **Tallinnas Tartu mnt 85** asuvat üüripinda;
2. pooled on kokku leppinud lõpetada leping ennetähtaegselt alates 01.02.2025, seoses üürniku kolimisega uuele üüripinnale. Eeltoodust tulenevalt on pooled kokku leppinud lõpetada leping poolte kokkuleppel seisuga 31.01.2025,

leppisid kokku alljärgnevas (edaspidi **kokkulepe**):

1. **Lõpetada leping poolte kokkuleppel seisuga 31.01.2025** (st lepingu kehtivuse viimaseks päevaks loetakse 31.01.2025).
2. Üürnik kohustub vabastama üüripinna ja selle üürileandjale üleandmise - vastuvõtmise aktiga üle andma hiljemalt 31.01.2025.
3. Pooled kinnitavad, et neil puuduvad lepingust ja käesolevast kokkuleppest tulenevalt teineteise vastu mistahes pretensioonid ja nõuded ning nad ei esita selles osas pretensioone ega nõudeid ka tulevikus, välja arvatud üürniku poolt lepingu alusel tasumisele kuuluvad teenuste tasud, mille maksetähtajad on hilisemad kui 31.01.2025.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub selle allkirjastamisest poolte poolt.
6. Kokkulepe on allkirjastatud digitaalselt.

*(allkirjastatud digitaalselt) (allkirjastatud digitaalselt)*

Karel Aasrand Risto Lindeberg

haldusteenuste direktor vanglateenistuse haldusosakonna juhataja

Riigi Kinnisvara AS Tallinna Vangla